paragraph_text: Jedan je od najstarijih gradova u Kaliforniji, osnovan 1850. u jeku "zlatne groznice". Osnovala su ga braća William i Joseph Smith. Nakon što je iste godine epidemija pokosila gotovo cjelokupno stanovništvo, naselje mijenja ime u Antioch, prema biblijskoj Antiohiji. Godine 1859. u obližnjim je brdima pronađen ugljen, koji je pogodovao brzom razvitku i industrijalizaciji naselja.